Analize şi opinii 


Luminita Arhire: OMAGII 


O Acum 6 minute & 4 Vizualizari 4) 4 Timp de citire 


MOTTO: „Numai prin dialog, doar dacă încercăm să înțelegem perspectivele altora, ne putem extinde 
modurile de gândire și putem fi INCLUZIVI pentru oricine s-ar putea simţi ca o minoritate (indiferent de 
culoarea pielii, rasă, religie, sex sau orice altceva).” (Emanuel Pârvu, regizorul filmului TREI KILOMETRI 
PÂNĂ LAMARGINEA LUMII, interviu pentru FESTIVAL CANNES. com, cu fraze standard repetate în orice alt 
interviu dat între timp) 

Ei, da... iată! un film românesc cu șanse bune la CANNES! O mare bucurie! Vreţi să știți subiectul? Păi, 
subiectul e despre intoleranţa lumii, despre intransigenţa părinţilor, despre închistarea unei comunităţi care nu 
pricepe că dragostea NU SE VOTEAZĂ... despre preotul satului care crede că „necazul” protagonistului se 
trage de la vaccinul anti-COVID... despre corupţia de sus până jos dintr-o comunitate mică, dar, nu, nu și 
nul!!... zice regizorul Emanuel Pârvu, în niciun caz subiectul nu este despre apartenenţa eroului principal la 
Comunitatea-Curcubeu... asta e doar așa... tangențţial. Căci scenariul tratează de fapt lumea din Delta 
Dunării, retrogradă, care nu pricepe și pace delicatețea iubirii persoană-cu-persoană. Zău! Așa a zis regizorul. 
Și să ne fie ruşine dacă ne-am gândit că dânsul și-a cules tema filmului din lanul mănos al QTBGL-ului 
deoarece așa a calculat că s-ar putea strecura mai ușor către premiile de la Cannes, că asta nu-i adevărat, n- 
a fost așa! Nici prin cap nu i-a trecut! La fel cum băiatului nostru, concurent în 2023 la EUROVISION, care s-a 


îmbrăcat în taior roz, cu pantalonași de aceeași culoare și copănelele la vedere, machiat și coafat ca o femeie, 


nici prin cap nu i-a trecut că astfel ar putea să-și maximizeze șansele de a urca pe podium! Sper că mă 
credeți, cetățeni, că altfel, imposibil să... 

propriei sexualități, doar ca să „dea bine” într-un concurs muzical idiot, in care muzica nu mai contează deloc? 
Sau când niște creatori de film, pentru a găsi finanţare, își aleg subiecte de acest fel sau introduc forțat, în 
filme grozave, care n-ar avea nevoie de așa ceva, scene vădit obligatorii (vezi AFTERSUN, film foarte bun din 
2022, dar care plătește „tributul” corectitudinii politice). Nu e asta o porcărie sinistră? Dar au, oare, curaj 
profesorii din marile universităţi ale „țărilor civilizate” să spună ce cred cu adevărat despre locurile „rezervate” 
în facultăți pentru ciudaţii „trendy” ai lumii de astăzi? Au curaj studenţii să spună cu glas tare ce gândesc? 
Regizorul Andrei Șerban a fost nevoit să părăsească, în 2019, Universitatea Columbia, deoarece nu a putut fi 
suficient de „corect din punct de vedere politic” și a refuzat să ignore motivul pentru care chiloţii Julietei lui 
Shakespeare, în versiune modernă, au șliț în faţă și la ce anume folosește acela! 

Aș putea să întreb... de ce sunt criticați, repudiați și dispreţuiți cei care și-au legat numele de OMAGIUL 
pentru „conducătorul iubit”, în anii '80 și nu suferă același oprobiu public și cei care fac concesia ordinară 
astăzi, dar pe cu totul altă temă? Nici ei nu cred, așa cum nici cei din anii '80 nu credeau. Și ei mint, așa cum 
și cei din anii '80 au minţit. Și unii şi alţii au acceptat sau acceptă compromisul. Pentru ce o fac? Pentru motive 
simţitor egale: păstrarea unei funcţii bine retribuite... obținerea unei sinecuri satisfăcătoare... a unei poziţii 
sociale... netezirea drumului către un premiu râvnit... Iconsacrarea ca „intelectuali publici” esenţiali... bani 
pentru a face un film... finanţare pentru a scrie o carte pe care nimeni n-o citește... invitaţii la televiziunile cu 
vizibilitate mare... și alte beneficii. Numai că atunci, în anii 80, nimeni nu lua lucrurile astea în serios, nici 
adulții și nici copiii, în timp ce astăzi „corectitudinea politică” otrăvește o generaţie de adolescenţi pe care 
școala nu-i mai învaţă nimic, și astfel, cu creierul ca un burete pregătit să absoarbă orice, pot fi lesne pervertiți 
de către cadre universitare care-i conving de lucruri pe care ei, profesorii, în sinea lor, le resping. 

Căci istoria e aceeași. Doar „corectitudinile politice” sunt dramatic diferite. Însă pumnul în gură este la fel, dacă 
nu cumva astăzi e chiar mai crâncen decât atunci! 

